દાંતીવાડા ત્રણ રસ્તા પાસે વોચમાં રહેલી પોલીસ ટીમે ગુરુવારની વહેલી સવારે પાંથાવાડા તરફથી આવતી વિદેશી દારૂ ભરેલી કાર સાથે બે બુટલેગરોને ઝડપી પાડ્યા હતા. દાંતીવાડા વિસ્તારમાં દારૂની બદીને ડામવા પોલીસ ઠેરઠેર દરોડા કરી રહી છે. આ દરમિયાન ગુરુવારની વહેલી સવારે પાંથાવાડા તરફથી સફેદ કલરની કાર વિદેશી દારી ભરીને આવતી હોવાની બાતમીના આધારે દાંતીવાડા પોલીસ સ્ટેશનના પી એસ આઈ જે. આર ચૌધરી, અફઝલહુસેન સહિતના પોલીસના માણસો ત્રણ રસ્તા નજીક વોચ રાખી હતી.